O Cicciollâ 1930/Cristoffaro Colombo a ra scoverta de re Indie
Dra marinn-a ra stradda lé o piggió,
Vortandoçe a ponente, e ghe fue greve
Che ra fameggia a Sann-a e ghe lasciò.
Poi studiando ra via assae ciû breve
Per andä a re Indie, con trae cochie de Spagna,
Forza é che ro mä scuro o ro riçeive.
E navegando in poppa donde o bagna
Re isole Canarie e Fortûnae,
O l’arrivó a ra taecra* da Cuccagna.
Mi no ve diggo se ri marinaê
Aggian gozzó lazzû fra re macacche,
Che pe angeri de nivoe l'an piggiaê.
Sciammi de beu, de pegore e de vacche
Andavan pe ri prae cornine a ra fera,
Fra ri ommi pin de ciûmme e de pennacche:
Lá Colombo o ciantó ra seû bandera.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn vec_Latn lij_Latn quy_Latn lij_Latn lij_Latn lij_Latn lij_Latn lij_Latn lij_Latn